Folosim adesea termenul maniheism, dar oare cat stim despre cel de la care provine? Dedicat istoriei lui Mani, romanul Gradinile luminii evoca parcursul unui personaj uitat, care a fost pictor, medic si filozof in Mesopotamia sasanizilor si care a oferit, in secolul al III-lea d.H., o viziune profund umanista si indrazneata asupra lumii. Credinta propovaduita de acest ganditor fascinant incearca sa le inglobeze pe toate celelalte, proclamand existenta unui Dumnezeu unic, in numele caruia Mani pledeaza pentru dreptatea universala, abolirea castelor si, mai presus de orice, toleranta. Numit de chinezi Buddha al Luminii, iar de egipteni apostolul lui Iisus, Mani a fost urmat de numerosi adepti, dar si prigonit pe masura si a avut parte de un sfarsit de martir. Sa nu uitam ca de la maniheisti se reclama, o mie de ani mai tarziu, catarii, albigensii, bogomilii, vazuti ca sectari si prigoniti cu inversunare si mai ales cu ura, o ura religioasa care si astazi, sub alte intruchipari, face atatea victime... \n Traducere din limba franceza de Ileana Cantuniari.